Nik Nazmi Nik Ahmad

Nik Nazmi bin Nik Ahmad (lahir 12 Januari 1982) ialah ahli politik Malaysia berketurunan Melayu. Beliau kini berkhidmat sebagai ahli kabinet Perdana Menteri Malaysia ke-10, YAB Dato' Seri Anwar Ibrahim dengan memegang Portfolio sebagai Menteri Sumber Asli dan Kelestarian Alam Malaysia dan Ahli Parlimen . Pada peringkat parti, beliau memegang jawatan sebagai Naib Presiden Parti Keadilan Rakyat. Pada 28 Mei 2025, beliau mengumumkan meletakkan Jawatan sebagai Menteri Sumber Asli dan Kelestarian Alam Malaysia berkuatkuasa 4 Julai 2025 dan mengumumkan akan mula bercuti bermula 29 Mei 2025 sehingga 3 Julai 2025.  https://www.buletintv3.my/nasional/nik-nazmi-letak-jawatan-menteri-nres/ 

Kehidupan peribadi
Nik Nazmi bin Nik Ahmad dilahirkan di Kuala Lumpur pada 12 Januari 1982 dan ibu bapanya berasal dari Kota Bharu, Kelantan. Beliau membesar di Petaling Jaya, Selangor.

Beliau telah terpilih untuk melanjutkan pelajaran di Kolej Melayu Kuala Kangsar. Pada tahun 2000, beliau menerima biasiswa daripada Permodalan Nasional Berhad (PNB) untuk mengikuti pengajian A-Level di Kolej Yayasan UEM, di mana beliau telah dipilih sebagai Presiden Majlis Pelajar.

Nik Nazmi kemudiannya melanjutkan pengajian dalam bidang undang-undang di King's College London. Beliau aktif dalam pelbagai badan pelajar termasuk UKEC, Persekutuan Persatuan Pelajar Islam dan Labour Students. Pada tahun 2005, beliau telah dipilih sebagai perwakilan King's College ke Persidangan National Union of Students (United Kingdom).

Beliau berkhidmat dengan penajanya, PNB, selama kurang daripada setahun sebelum menyertai pejabat Ketua PKR, Anwar Ibrahim, pada tahun 2006. Beliau membayar semula penajanya dengan mengambil pinjaman cagaran atas harta keluarga.

Pendidikan
Beliau bersekolah di SRK La Salle Petaling Jaya dan Kolej Melayu Kuala Kangsar. Seterusnya belajar di King’s College, University of London dalam jurusan undang-undang.

Di sekolah aktif sebagai pembahas Bahasa Melayu, Kolej Melayu Kuala Kangsar, Kuala Kangsar 1997-1999. Beliau sebahagian daripada pasukan pembahas yang memenangi Piala Dato' Shukor Abdullah dan Piala Perdana Menteri. Pernah menjadi wakil ke Nadwah Kepimpinan Islam, Labu, Negeri Sembilan 1998 . Seterusnya menjadi Presiden, Majlis Perwakilan Pelajar, Kolej Yayasan UEM, Lembah Beringin, 2001.

Semasa di luar negara , beliau menjadi Naib Pengerusi. Majlis Tertinggi Pelajar-Pelajar Malaysia United Kingdom (UKEC), London, 2003 . Seterusnya Presiden Persatuan Alumni Kolej Yayasan UEM, Lembah Beringin 2003 . Pernah menjadi AJK Politik Mahasiswa, Federation of Students’ Islamic Societies United Kingdom (FOSIS), London, 2003-2005 dan Perwakilan King’s College London, National Union of Students, London 2005.

Kerjaya
Permodalan Nasional Berhad (PNB), Kuala Lumpur menerima beliau bekerja di sana sebagai Eksekutif Perundangan dari Ogos 2005-Jun 2006. Kemudian Datuk Seri Anwar Ibrahim menerima resume beliau untuk menjadi Setiausaha Sulit dari Jun 2006 hingga Mac 2008. Eksklusif: Nik Nazmi, Waris Diari Merah Beliau menjadi penulis diari merah Datuk Seri Anwar Ibrahim selepas Azmin Ali.

Pengalaman politik dan sosial
Beliau merupakan blogger / penggiat internet yang cukup menarik dalam media Malaysia. Artikel beliau memberi kelainan tersendiri dan dihargai ramai . Webzine / blog beliau ialah di Suaraanum.com .

Beliau merupakan Pengarah Eksekutif, Open Dialogue Centre, Kuala Lumpur. 

Beliau menjadi pengasas  dan koordinator, Pusat Tuisyen UPSR Sukarela Desa Mentari, Kelana Jaya, 2007. Pernah menjadi penyumbang dan pengulas di pelbagai media seperti BBC World Service, Channel News Asia, The Edge & The Sun.

Naib Ketua Angkatan Muda KeADILan, Bahagian Kelana Jaya, 2006 hingga kini. Beliau merupakan salah seorang daripada AJK Angkatan Muda KeADILan Pusat, Exco & Timbalan Ketua Biro Penggemblengan Belia, Wanita & NGO, 2007-kini.

Nik Nazmi dilantik Setiausaha Politik kepada Dato' Menteri Besar Selangor pada Mac 2008 dan meletak jawatan pada Jun 2010. Beliau dilantik sebagai Pengarah Komunikasi KeADILan pada Ogos 2010 sehingga September 2013, dan kemudiannya digantikan oleh Nurul Izzah Anwar .Setpol Nurul Izzah Pengarah Komunikasi PKR baru

Ketua Pemuda PKR
Pada 22 Ogos 2014, Nik Nazmi menang kerusi Ketua Pemuda PKR . Namun 14 daripada 16 ahli exconya bertindak meninggalkan dewan sebaik dia memulakan ucapan sulungnya . Beliau berjaya menewaskan Amirudin Shari dan Mohd Nazree Mohd Yunus dengan undi tipis dalam pengiraan semula undi di kawasan Pensiangan, Sabah. Nik Nazmi mendapat 509 undi sementara Amirudin (Adun Batu Caves) memperolehi 4,259 undi. Nazree, naib ketua Pemuda PKR sebelum ini, hanya hanya meraih 2,213 undi. Kes hampir sama apabila Shamsul Iskandar Md Akin dilantik sebagai ketua selepas ketua waktu itu Mohamad Ezam Mohd Nor meninggalkan parti. Pemilihan PKR 2014 menyaksikan insiden pergaduhan dan beberapa ahli cedera.Exco tinggalkan dewan semasa Ketua Pemuda PKR baru berucap

 Isu 
Bebas anjur perhimpunan haram
Pada 6 Mei 2014, Mahkamah Sesyen Petaling Jaya melepaskan bekas Pengarah Komunikasi PKR, Nik Nazmi Nik Ahmad daripada tuduhan menganjurkan perhimpunan haram Black 505 di Stadium Kelana Jaya pada 17 Mei 2013.Hakim Yasmin Abdul Razak menerima permohonan peguam, N. Surendran atas alasan Mahkamah Rayuan telah melepas dan membebaskannya daripada dakwaan sama. Hakim benarkan permohonan peguam Nik Nazmi

Pada 25 April 2014, Mahkamah Rayuan mengisytiharkan Seksyen 9 (5) Akta Perhimpunan Aman 2012 sebagai melanggar Perlembagaan Persekutuan Malaysia. Nik Nazmi didakwa mengikut Seksyen 9(1) Akta Perhimpunan Aman 2012 kerana gagal memberikan notis (10 hari lebih awal), yang boleh dihukum di bawah Seksyen 9(5) akta sama yang memperuntuk hukuman denda tidak melebihi RM10,000 jika sabit kesalahan.Nik Nazmi dibebas daripada tuduhan anjur perhimpunan di Kelana Jaya

Panel tiga hakim Mahkamah Rayuan diketuai oleh Datuk Mohamad Ariff Md. Yusof , Datuk Mah Weng Kwai dan Datuk Dr. Hamid Sultan Abu Backer sebulat suara melepas dan membebaskan Nik Nazmi (32 tahun) di samping mengisytiharkan Seksyen 9(5) Akta Perhimpunan Aman (APA) 2012 bertentangan dengan Perlembagaan Persekutuan. Ia bercanggah dengan Perkara 7(2) Perlembagaan Persekutuan dan Seksyen 302 Kanun Tatacara Jenayah.Nik Nazmi lepas tanpa bebas 

Projek Mentari
Projek Mentari adalah hasil idea Nik Nazmi Nik Ahmad. Ia sepatutnya untuk menggalakkan aktiviti pembelajaran alternatif bagi kanak-kanak yang kurang bernasib baik yang tinggal di kawasan perumahan kos rendah di Desa Mentari, Petaling Jaya. Desa Mentari dipilih sebagai lokasi penanda aras kerana terdapat kanak-kanak terpaksa berdepan masalah sosial yang melampau, kekangan kewangan kepada isu-isu keselamatan asas dan juga masalah keluarga yang serius. Projek Mentari aktif dan dana program meningkat.http://thestar.com.my/news/story.asp?sec=central&file=/2010/4/15/central/6036501

Keputusan Pilihan Raya
+ Dewan Undangan Negeri SelangorThnKawasanCalonUndiPrtsLawanUndiPrtsUndi dibuangMajoritiKeluar2008N32  (PKR)13,83855.77%Seripah Noli Syed Hussin (UMNO)10,97544.23%25,1632,86371.73%2013Nik Nazmi Nik Ahmad (PKR)18,69257.13%Abdul Halim Saad (UMNO)14,02942.87%33,3114,66384.23%

+ Parlimen MalaysiaThnKawasanCalonUndiPrtsLawanUndiPrtsUndi dibuangMajoritiKeluar2018P118  (PKR)34,47156.65%Zulhasnan Rafique (UMNO)20,09933.03%61,88414,37285.79%Ubaid Abd Akla (PAS)6,28210.32%2022Nik Nazmi Nik Ahmad (PKR)34,43446.06%Nurul Fadzilah Kamaluddin (BERSATU)22,27029.79%74,76412,16478.08%Izudin Ishak (UMNO)16,33321.85%Bibi Sunita Sakandar Khan (PEJUANG)9531.27%Mior Rosli Mior Mohd Jaafar (BEBAS)4920.66%Stanley Lim Yen Tiong (BEBAS)2820.38%

Rujukan

 Pautan luar 


Kategori:Anggota Parti Keadilan Rakyat
Kategori:EXCO Kerajaan Negeri Selangor ke-13
Kategori:Ahli Dewan Undangan Negeri Selangor ke-13
Kategori:Ahli Dewan Rakyat, Parlimen Malaysia ke-14
Kategori:Ahli Dewan Undangan Negeri Selangor ke-12
Kategori:Ahli pembangkang Kerajaan Muhyiddin Yassin
Kategori:Ahli politik Malaysia berketurunan Melayu
Kategori:Ahli Dewan Rakyat, Parlimen Malaysia ke-15
Kategori:Naib Presiden PKR